રથયાત્રાને ગણતરીના દિવસોની વાર છે ત્યાં અમદાવાદની નરોડા કેનાલ પાસેથી હથિયારોનો જથ્થો ઝડપાતા પોલીસ એક્શનમાં આવી છે. આ મામલે ક્રાઇમ બ્રાંચે 2 વ્યક્તિઓની ધરપકડ કરી છે. મળતી માહિતી પ્રમાણે નરોડા કેનાલ પાસેથી ક્રાઈમ બ્રાંચે 6 પિસ્તોલ, 2 રિવોલ્વર, 4 મેગેઝિન , 101 કારતૂસનો જથ્થો જપ્ત કર્યો છે. ક્રાઈમ બ્રાંચે સુરેશ અને અર્જુન ઠાકુર નામના 2 શખ્સોની ધરપકડ કરી છે. રથયાત્રા પહેલા અત્યાર સુધીમાં પ્રથમ વખત આટલી મોટી માત્રામાં હથિયારો ઝડપાતા પોલીસ પણ એક્શનમા આવી છે. રથયાત્રા પહેલા હથિયારો ઝડપાતા હવે સવાલ ઉભા થયા છે કે આ હથિયારો આવ્યા ક્યાંથી, હથિયારોનો ઉપયોગ ક્યાં થવાનો હતો?